b'\n_START_ARTICLE_\nKatja Tukiainen\n_START_SECTION_\nOpinnot ja ura\n_START_PARAGRAPH_\nKatja Tukiainen opiskeli 1990-1996 Taideteollisessa korkeakoulussa ja Venetsian taideakatemiassa 1994\xe2\x80\x931995. Kuvataiteen maisteriksi h\xc3\xa4n valmistui 2007 Kuvataideakatemian maalaustaiteen osastolta. T\xc3\xa4ll\xc3\xa4 hetkell\xc3\xa4 Tukiainen opiskelee Kuvataiteen tohtorin tutkintoon Kuvataideakatemiassa._NEWLINE_Tukiainen osallistui ensimm\xc3\xa4isi\xc3\xa4 kertoja yhteisn\xc3\xa4yttelyihin maalauksillaan 1990-luvun alkupuolella, samoihin aikoihin kun h\xc3\xa4n julkaisi ensimm\xc3\xa4isi\xc3\xa4 sarjakuviaan Naarassarjat sarjakuvalehdess\xc3\xa4. Tukiainen on pit\xc3\xa4nyt maalausn\xc3\xa4yttelyit\xc3\xa4 vuodesta 1995, ja vuonna 1997 h\xc3\xa4n julkaisi ensimm\xc3\xa4isen sarjakuva-albuminsa. Maalauksillaan ja maalaussarjoillaan Tukiainen on osallistunut Nuorten n\xc3\xa4yttelyyn, Suomen taiteilijan vuosin\xc3\xa4yttelyyn ja M\xc3\xa4nt\xc3\xa4n kuvataideviikoille ja useisiin n\xc3\xa4yttelyihin my\xc3\xb6s Suomen ulkopuolella. Tukiaisen yksityisn\xc3\xa4yttelyit\xc3\xa4 on ollut mm. Galerie Forsblomilla, Bakeliittibambissa ja EMMAssa._NEWLINE__NEWLINE_Katja Tukiaisen esikoissarjakuva-albumi oli Tytt\xc3\xb6jen leikit (1997). Toinen albumi Tytt\xc3\xb6 ja Mummo (1998) kuvasi nuoren tyt\xc3\xb6n ja vanhan naisen yst\xc3\xa4vyytt\xc3\xa4. Postia Intiasta (2002) oli omael\xc3\xa4m\xc3\xa4kerrallista sarjakuvaa._NEWLINE_Tukiainen on sarjakuva-albumien lis\xc3\xa4ksi julkaissut lyhytt\xc3\xa4 sarjakuvaa ja kuvittanut lastenkirjoja (muun muassa Sari Peltoniemen Kukka Kaalinen -kirjat). H\xc3\xa4n my\xc3\xb6s kuvittanut Pauli Kallion kirjoittamaa Kramppeja & nyrj\xc3\xa4hdyksi\xc3\xa4._NEWLINE_Suomen sarjakuvaseuran Puup\xc3\xa4\xc3\xa4hattu-palkinnon Tukiainen sai vuonna 2003. Muotoilun valtionpalkinnon Tukiainen sai vuonna 2007 ensimm\xc3\xa4isen\xc3\xa4 sarjakuvataiteilijana. Vuonna 2011 h\xc3\xa4nelle my\xc3\xb6nnettiin Suomen Taideyhdistyksen William Thuring -nimikkopalkinto.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nKatja Tukiaisen aviopuoliso on sarjakuvataiteilija Matti Hagelberg. Heill\xc3\xa4 on vuonna 2004 syntynyt lapsi. Katja Tukiaisen vanhemmat ovat farmaseutti Ulla-Maija Tukiainen (o.s. Hiidenhovi) ja rovasti Tapani Tukiainen.'